Priekšlikuma noteikumi Latvijas daiļslidošanas izlašu komandu izveidei

Latvijas daiļslidotāju reitings

**Terminoloģija**

Izlase – sastāv no Senior klases, Junior klases, Advanced novice klases meiteņu, zēnu, pāru, deju un sinhronās komandas izlasēm

Punktu summa – kopējais punktu skaits, ko sportists ir ieguvis sacensībās par un izvēles programmu

Izlases tehniskais minimums – tehniskā atzīme, kuru nosaka LSA ik sezonu katrā kategorijā atsevišķi gan obligātajā programmā, gan izvēles programmā, un ir nepieciešama, lai punktu summa būtu aktīva

1. Latvijas izlases sportistu/pāru/komandu vieta izlasē tiek sadalīta izrietot no trīs sacensību labākajiem *punktu summu* rezultātiem. Sportists/pāris/komanda ar vislielāko kopvērtējumu iegūst visaugstāko reitingu izlasē.

Piemēram:

Tabula Nr.1.

|  |  |  |  |  |  |
| --- | --- | --- | --- | --- | --- |
| Vieta | Vārds, Uzvārds | Sacensību 1.summa | Sacensību 2.summa | Sacensību 3.summa | Kopā |
| 1. | A.J. | LČ (seniori) 125,48 | Volvo Open Cup (seniori) 154,78 | Tallinn Trophy (seniori) 103,94 | 384,20 |
| 2. | U.E. | LČ (seniori)  170,59 | Rostelecom Cup (seniori)  210,62 |  | 381,21 |
| 3. | D.O. | LČ (seniori)  132,49 | Lombardia Trophy (seniori)  120,33 | Tallinn Trophy (seniori)  120,98 | 373,80 |

1. Sacensību kritēriji, kur var iegūt punktu summu:

* Tiek ņemti vērā rezultāti no visām sacensībām, kuras atrodas ISU kalendārā, Latvijas čempionāts daiļslidošanā, Baltic Elite Cup series sacensības un sacensības, kuras atbilst sekojošajiem kritērijiem:
  + Sacensības tiek organizētas pēc ISU noteikumiem – obligātā un izvēles programma;
  + Sacensību rezultāti ir pieejami publiski visiem tekošajā sezonā;
  + Tiesnešu un tehniskā paneļa saraksts ir pieejams publiski visiem tekošajā sezonā;
  + Tehniskais panelis: sastāv no Tehniskā speciālista, Tehniskā speciālista asistenta un Tehniskā kontroliera. Kur vismaz vienam ir ISU kategorija un pārējiem abiem ne zemāka par nacionālo kategoriju, vai diviem no tehniskā paneļa ir starptautiskā kategorija un vienam nacionālā kategorija.
  + Tiesnešu panelis: ja sacensības tiesā 3 tiesneši, tad visiem no šiem tiesnešiem ir jābūt ar starptautisko vai ISU tiesnešu kategoriju; ja sacensības tiesā 4 tiesneši, tad vismaz trijiem no tiesnešiem ir jābūt ar starptautisko kategoriju vai ISU tiesnešu kategorija un vienam ar nacionālo kategoriju; ja sacensības tiesā 5 vai vairāk tiesnešu, tad vairāk kā 50% no tiesnešiem ir jābūt ar starptautisko kategoriju vai ISU tiesnešu kategoriju un pārējie ar nacionālo kategoriju.
  + Gan tehniskā paneļa, gan tiesnešu paneļa tiesnesis atrodas savā vietā pēc tā, kāda ir viņa specialitāte pēc ISU kategorijas vai pēc nacionālās kategorijas. Piemēram, Tiesnesis, kas sarakstos ir atrodams kā Tiesnesis vienslidojuma klasē nevar būt kā Tehniskā paneļa speciālists.
  + Ja kāds no šiem noteikumiem neizpildas, tad sacensībās iegūtie punkti ir nederīgi.

1. Punktu summa, kuru sportists ieguva vienā kategorijā, piemēram Junior klase, nesummēsies kopā ar kādu citu kategoriju, piemēram Senior klase
2. Lai šī punktu summa būtu aktīva, sportistam sezonas laikā ir vismaz vienu reizi jāiegūst LSA noteiktais *izlases tehniskais minimums*

* *Izlases tehniskais minimums* obligātajā programmā un izvēles programmā var tikt iegūts dažādās sacensībās;
* *Izlases tehniskais minimums* katrā no programmām ir jāizpilda vismaz vienu reizi sezonas laikā un ir derīgs tikai esošajā sezonā;
* Visas *punktu summas* kļūst aktīvas, tiklīdz sportists iegūst tehnisko minimumu, pat arī tās *punktu summas*, kas tika iegūtas pirms tehniskā minimuma izpildes;
* Gadījumā, ja *izlases tehniskais minimums* ir izpildīts tikai vienā no programmām, tad visas *punktu summas* skaitās neaktīvas.

Tabula Nr. 2.

Izlases tehniskā minimuma punkti

|  |  |  |
| --- | --- | --- |
| Kategorija | Obligātā programma | Izvēles programma |
| Advanced Novice vienslidojums zēni un meitenes | 15 | 24 |
| Junior vienslidojums zēni un meitenes | 21 | 33 |
| Senior vienslidojums vīrieši un sievietes | 23 | 41 |
| Senior sinhronā slidošana | 18 | 38 |
| Junior sinhronā slidošana | 16 | 26 |
| Novice sinhronā slidošana | ? | ? |
| Senior dejas | 25 | 40 |
| Junior dejas | 21 | 35 |
| Novice dejas | ? | ? |
| Senior pāri | 22 | 38 |
| Junior pāri | 21 | 32 |
| Novice pāri | ? | ? |

1. Lēmums par iespēju pārstāvēt valsti starptautiskās sacensībās (izņemot Junior Grand Prix sēriju) vai čempionātos tiek pieņemts pēc sportiskā principa **30 dienas** (dienu skaitu var apspriest) pirms turnīra sākuma izrietot no izlases reitinga. Sportists, ar augstāko vietu iegūst tiesības pārstāvēt valsti.
2. Lēmums par iespēju pārstāvēt valsti starptautiskās sacensībās vai čempionātos netiek pieņemts pēc sportiskā principa situācijās, ja Valdes sēdēs vienbalsīgi nobalso par citu kandidātu. Ieinteresētās personas balsošanā nepiedalās. (skatīt 1.tabulu, sportistu Nr.2.)
3. Izlases reitings ir aktuāls tikai uz esošo sacensību sezonu. Sacensību sezona noris no **1.jūlija līdz 30.jūnijam** (datumi ir apspriežami).
4. Izpildot visus nepieciešamos kritērijus, sportists var vienlaicīgi pārstāvēt divas izlases (piemēram, Junior un Senior klase).
5. Vietu skaits katrā izlasē ir ierobežots: 3x Senior klase, 6x Junior klase, 12 Advanced Novice klase. Vietu skaits ir apspriežams. Izlase sastāv no zēniem, meitenēm, pāriem, dejām un sinhronām komandām.
6. Sportists, kurš ir izpildījis tehnisko minimumu, taču izlasē nav ticis, jo ir aizpildītas visas kvotas uz vietu izlases pamatsastāvā kļūst kā Latvijas izlases kandidāts.
7. Kontrole un rezultātu ievadi izpilda brīvprātīgais darbinieks, kuru ievēlējusi Treneru padome. Rezultātus ir jānosūta šim cilvēkam uz e-pastu ne vēlāk kā nedēļu pēc sacensībām. Rezultātu nosūtīšana ir pilnīga treneru, sportistu, kluba atbildība.

Junioru Grand Prix sērijas dalībnieku noteikšana

**Terminoloģija**

Tehniskais minimums JGP – tehniskā atzīme obligātajā un izvēles programmā, kura tiek ņemta vērā tikai uz Junior klases kontrolstartiem, lai noteiktu, kurš sportists tiks sūtīts uz 2 (diviem) Junior Grand Prix posmiem.

Kā šī atzīme tiek aprēķināta:

* Tiek ņemta vērā vidējā aritmētiskā tehniskā atzīme katrā programmā starp sportistiem, kuri ieguvuši 10.vietu iepriekšējās sezonas JGP sērijās. Tiek ņemti vērā visi JGP posmi (*iespējams ir vērts ņemt vērā šo vidējo atzīmi ar mīnuss 10% atzīmi, tā kā kontrolstarts tiek rīkots pašā sezonas sākumā*).

1. Atlase notiek pēc kontrolstarta rezultātiem.
2. Kontrolstarts notiek pēc daiļslidošanas starptautiskajiem noteikumiem – obligātā un izvēles programma.
3. Izvēles iespējas uz diviem posmiem ir sportistam, kurš ir izpildījis *tehnisko minimumu JGP* un ir ieguvis augstāko vietu kontrolstartos.
4. Izvēles iespējas uz vienu posmu ir sportistam, kurš ir izpildījis Junior *Izlases tehnisko minimumu* un ieguvis augstāko vietu.
5. Gadījumā, ja ir palikušas brīvas kvotas, bet sportists nav izpildījis Junior *Izlases tehnisko minimumu* lēmumu par viņu nosūtīšanu uz posmu lemj Valdē ar balsu vairākumu. Tas pats arī attiecas uz sportistu, kas nepiedalījās LSA rīkotajos konstrolstartos.